CELEX: 62021TN0790
Language: da
Date: 2021-12-22 00:00:00
Title: Sag T-790/21: Sag anlagt den 22. december 2021 — PL mod Kommissionen

14.2.2022   
            
            
               DA
            
            
               Den Europæiske Unions Tidende
            
            
               C 73/58
            
         
      Sag anlagt den 22. december 2021 — PL mod Kommissionen
      (Sag T-790/21)
      (2022/C 73/73)
      Processprog: fransk
      
         Parter
      
      
         Sagsøger: PL (ved advokat N. de Montigny)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelsen om omplacering af 16. februar 2021 truffet af Generaldirektoratet for Menneskelige Ressourcer og Sikkerhed annulleres.
               
            
                  —
               
               
                  Om fornødent annulleres afgørelsen om afslag på sagsøgerens klage af 16. september 2021, der blev indgivet i medfør af artikel 22c.
               
            
                  —
               
               
                  Retten udtaler og bestemmer, at Kommissionen har undladt at vedtage foranstaltninger til opfyldelse af Rettens dom af 15. april 2015 og af 13. december 2018 i overensstemmelse med disse dommes præmisser, og at Kommissionen har tilsidesat princippet om retskraft.
               
            
                  —
               
               
                  Kommissionen pålægges at betale 250 000 EUR i erstatning for økonomisk skade og 100 000 EUR i erstatning for ikke-økonomisk skade.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om, at den administrative myndighed, der gav afslag på sagsøgerens klage, savnede kompetence.
               
            
                  2.
               
               
                  Andet anbringende om tilsidesættelse af artikel 266 TEUF, af princippet om retskraft, og af princippet om forbud mod tilbagevirkende kraft, samt om procedurefordrejning, om tilsidesættelse af de processuelle garantier og om tilsidesættelse af retten til at blive hørt på en effektiv måde i overensstemmelse med det formål, der forfølges med denne ret. Dette anbringende er opdelt i tre led:
                  
                              —
                           
                           
                              Første led om tilsidesættelse af sagsøgerens ret til forsvar, retten til at blive hørt, om manglende administrativ undersøgelse, tilsidesættelse af kontradiktionsprincippet og princippet om processuel ligestilling, tilsidesættelse af artikel 41 i Den Europæiske Unions charter om grundlæggende rettigheder og retten til god forvaltning og om manglende overholdelse af en rimelig frist.
                           
                        
                              —
                           
                           
                              Andet led om, at det anerkendes, at der ikke er taget hensyn til formålet med proceduren, om procedurefordrejning, manglende overholdelse af omsorgspligten og manglende beskyttelse af informanten.
                           
                        
                              —
                           
                           
                              Tredje led om tilsidesættelse af principperne og reglerne for tilbagevirkende kraft og den retssikkerhed, der er forbundet hermed, tilsidesættelse af princippet om (objektiv og subjektiv) upartiskhed, og om hensigten om at vedtage en lignende afgørelse med samme rækkevidde og på samme grundlag i stedet for at betale kompensation for sagsøgerens mistede mulighed for en rettidig og effektiv iagttagelse af sine processuelle rettigheder.
                           
                        
            
                  3.
               
               
                  Tredje anbringende om tilsidesættelse af artikel 22a i vedtægten for tjenestemænd i Den Europæiske Union (herefter »vedtægten«), bistands- og omsorgspligten inden for rammerne af omplaceringsproceduren, vedtægtens artikel 22c og om manglende beskyttelse af whistleblowere, om tilsidesættelse af pligten til at udvise omhu, neutralitet, upartiskhed og objektivitet samt af sagsøgerens ret til at få sin sag behandlet retfærdigt af myndigheden, og om tilsidesættelse af sagsøgerens berettigede forventninger samt procedurefordrejning. Dette anbringende er opdelt i fire led:
                  
                              —
                           
                           
                              Første led om tilsidesættelse af vedtægtens artikel 22c, for så vidt som ansættelsesmyndigheden har undladt at indføre den i denne bestemmelse omhandlede procedure.
                           
                        
                              —
                           
                           
                              Andet led om tilsidesættelse af omsorgspligten.
                           
                        
                              —
                           
                           
                              Tredje led om, at den kompetente ansættelsesmyndighed har tilsidesat pligten til objektivitet, upartiskhed og neutralitet, om tilsidesættelse af ligebehandlingsprincippet og princippet om forbud mod forskelsbehandling.
                           
                        
                              —
                           
                           
                              Fjerde led om tilsidesættelse af reglerne for bevisbyrde.